पत्नी ने शहीद पति को दी सलामी, अंतिम दर्शन के लिए उमड़ आया था सारा गांव

सठियाला/अमृतसर. छत्तीसगढ़ में नक्सली हमले के दौरान शहीद हुए CRPF के कंपनी कमांडर रघबीर सिंह के पैतृक गांव में उनका अंतिम संस्कार किया गया। बीवी, बच्चों, भाई-बहनों का रो-रोकर बुरा हाल था, पूरे गांव की आंखें नम थीं। शहीद रघबीर सिंह के शव को जब अंतिमसंस्कार के लिए ले जाया जा रहा था तब शहीद की पत्नि ने भी सलामी दी जिसको देखने के लिए वहां लोगों की भीड़ लग गई। सोमवार को हुआ था हमला...

- रघबीर सिंह छत्तीसगढ़ के नक्सली जिले सुकमा में तैनात थे और वहां नक्सलियों ने चुपके से हमला किया।

- इस हमले में रघबीर सहित 25 जवान शहीद हो गए थे।

- रघबीर की बीवी बलजीत कौर, बेटा अमृतबीर सिंह तथा बेटी सिमरनजीत कौर चंडीगढ़ में सीआरपीएफ क्वाटर्स में रहते हैं।

- अमृत बीटेक और सिमरनजीत इंजीनियरिंग कर रहे हैं।

तिरंगे में लिपटे शहीद के शव को दी सलामी...

- पत्नी बलजीत कौर तो कई बार बेहोश हो गई, बड़ी मुश्किल से उसे संभाला गया।

- शहीद के संस्कार के मौके पर CRPF के DIG डीएल गोला, SSP जे एलेंचेनियन, हलका विधायक संतोख सिंह भलाईपुर, भाजपा की वरिष्ठ नेत्री प्रो. लक्ष्मीकांता भी पहुंचीं।

- गांव के श्मशान घाट में CRPF के जवानों ने सलामी दी और तिरंगे में लिपटे शहीद के शव को चिता पर लिटाया और बेटे ने पिता को मुखाग्नि दी।

- DIG ने कहा कि उनके बेटे को रूल के मुताबिक जॉब दी जाएगी वहीं विधायक ने कहा कि वह सरकार से हर संभव मदद की अपील करेंगे।

1991 में सीआरपीएफ में हुए थे भर्ती...



- रघबीर के छह भाई और चार बहनों में से तीन बहनों और माता-पिता की मौत हो चुकी है।

- उनके भाई गुरमुख सिंह ने बताया कि उनके सबसे बड़े भाई आर्मी से रिटायर हैं।

- पांचवें नंबर का विक्रमजीत सीआईएसएफ में, वह खुद पीडब्ल्यूडी बीएंडआर से सेवानिवृत हैं।

- रघबीर 1991 में खिलाड़ी कोटे से सीआरपीएफ में भर्ती हुआ था। 1996 में उसकी शादी हुई थी।

- नौकरी मिलने के बाद उसके बच्चे चंडीगढ़ चले गए। शादी-विवाह या अन्य खास मौकों पर सभी गांव में इकट्ठे होते हैं।